b'\n_START_ARTICLE_\nMiikka Sopanen\n_START_SECTION_\nValmentajaura\n_START_PARAGRAPH_\nSopanen toimi Pyrbasketin apuvalmentajana vuosina 1999\xe2\x80\x932002 Jarmo Laitisen alaisuudessa, kunnes siirtyi joukkueen p\xc3\xa4\xc3\xa4valmentajaksi kauden 2002\xe2\x80\x932003 ajaksi. Kyseisen\xc3\xa4 kautena Pyrbasket oli 12:s 14 joukkueen sarjassa._NEWLINE_Pyrbasketin j\xc3\xa4lkeen Sopanen valmensi I-divisioonassa Korikobria ja BC Jyv\xc3\xa4skyl\xc3\xa4\xc3\xa4. Kaudeksi 2008\xe2\x80\x932009 Sopanen siirtyi takaisin p\xc3\xa4\xc3\xa4sarjatasolle KTP:n p\xc3\xa4\xc3\xa4valmentajaksi, mist\xc3\xa4 teht\xc3\xa4v\xc3\xa4st\xc3\xa4 h\xc3\xa4net vapautettiin maaliskuussa._NEWLINE_Kaudella 2009\xe2\x80\x932010 Sopanen toimi Lappeenrannan Catzin p\xc3\xa4\xc3\xa4valmentajana ja voitti joukkueineen naisten Suomen mestaruuden. Lis\xc3\xa4ksi h\xc3\xa4net valittiin samalla kaudella naisten SM-sarjan vuoden valmentajaksi. Sopanen ei jatkanut seuraavalla kaudella Catzin p\xc3\xa4\xc3\xa4valmentajana._NEWLINE_Sopanen piti valmentajanteht\xc3\xa4vist\xc3\xa4 kaksi v\xc3\xa4livuotta, kunnes h\xc3\xa4n teki Kaudeksi 2012\xe2\x80\x932013 1+2-vuotisen p\xc3\xa4\xc3\xa4valmentajasopimuksen Korisliigaan nousseen FoKoPo:n kanssa. Lis\xc3\xa4ksi h\xc3\xa4n toimi neuvonantajana seuralle muun muassa sen juniority\xc3\xb6ss\xc3\xa4. Sopanen on my\xc3\xb6s valmentanut usean vuoden ajan Suomen nuorisomaajoukkueita._NEWLINE_Sopanen siirtyi yhden FoKoPo-kauden j\xc3\xa4lkeen Tampereen Pyrinn\xc3\xb6n organisaatioon. H\xc3\xa4n toimi seuran koripallojaoston valmennusp\xc3\xa4\xc3\xa4llikk\xc3\xb6n\xc3\xa4, kaudella 2014\xe2\x80\x932015 Pyrint\xc3\xb6 II:n p\xc3\xa4\xc3\xa4valmentajana ja seuraavalla kaudella joukkueen apuvalmentajana. Sopanen sai my\xc3\xb6s SM-hopeamitalin kev\xc3\xa4\xc3\xa4ll\xc3\xa4 2016 Pyrinn\xc3\xb6n miesten edustusjoukkueen saavutuksen my\xc3\xb6t\xc3\xa4._NEWLINE_Toukokuussa 2016 Sopanen siirtyi Naisten Korisliigan edelliskauden hopeajoukkue Hyvink\xc3\xa4\xc3\xa4n Pontevan p\xc3\xa4\xc3\xa4valmentajaksi 1+2-vuotisella sopimuksella.'